En nokså liten (ca. 2 millimeter), bred flat, gråbrun bille. Hannen har lange, kamformede antenner som er litt lengre enn kroppen med lange "tenner" på kammen. Fasettøynene er store og rundede. Pronotum er mye bredere enn langt. Dekkvingene er svarte, bortsett fra skulderpartiet som er blekgult, jevnbrede, uten påfallende punktrader, avrundet bak. Beina er gråbrune, ganske tynne. Hunnen ligner hannen bortsett fra at antennene er mye kortere og trådformede.